Keskustelu:Pentti Ahon tupakkaoikeudenkäynti

message: Mielestäni tämä artikkeli pitäisi olla oikeudenkäynnistä eikä henkilöstä. Henkilönä ei wikikiinnostava, oikeustapaus sen sijaan on. --TBone 17. kesäkuuta 2009 kello 09.15 (EEST)
replies: text: Jep. --Quadriplegia 7. tammikuuta 2010 kello 15.19 (EET)
replies: text: :Olen samaa mieltä. Jaalei (keskustelu) 16. tammikuuta 2015 kello 22.06 (EET)

text: :Juuri niin. Eihän muutenkaan henkilöistä, jotka ovat merkittäviä vain siksi, että nostavat oikeusjutun, tehdä itsenäisiä artikkeleita. Se, ylittääkö oikeustapaus merkittävyyskynnyksen, taas vaihtelee. Tämä oikeustapaus ehkä ylittää, kun oli ensimmäinen Suomessa laatuaa, muttei Pentti Aho ole Wikipedian merkittävyyskynnyksen ylittävä henkilö. Laitan merkittävyysmallineen. Jaalei (keskustelu) 24. tammikuuta 2015 kello 22.57 (EET)
thread_title:  Keskustelua 

message: Koska tämän merkittävyyttä on yritetty kyseenalaistaa jotenkuten, avaan nyt tarkoituksella hitaamman poistokeskustelun, jossa voidaan keskustella sekä merkittävyydestä että siitä, pitääkö tämä siirtää toiselle nimelle, jos tämä on merkittävä. Yllä on näköjään jotain mietteitä jo esitetty ja myös sivuhistorian muokkausyhteenvedoissa on esitetty perusteluita. --Pxos (keskustelu) 10. toukokuuta 2015 kello 17.03 (EEST)
Oikeustapaus on merkittävä ja artikkelin sisältö tulee säilyttää Wikipediassa. Kysymys redusoituu lähinnä siihen, mikä on artikkelin sisällölle sopiva nimi. Onko se nykyinen vai kenties jokin muu? --Pxos (keskustelu) 10. toukokuuta 2015 kello 17.31 (EEST)
replies: text: Pentti Ahon tupakkaoikeustapaus. Jaalei (keskustelu) 11. toukokuuta 2015 kello 16.29 (EEST)

text: Aloittaisin artikkelin seuraavasti: Pentti Ahon tupakkaoikeustapaus tapahtui vuonna 1992 oli ensimmäinen suomalaisen tupakoitsijan tupakkayhtiöitä vastaan nostama oikeuskanne. Vuonna 1925 syntynyt, vuonna 1941 tupakoinnin aloittanut, kanteen nostaessaan Tampereella asunut Aho haastoi tuolloin oikeuteen Suomen Tupakan (nyk. British American Tobacco Nordic Oy) ja Oy Rettig Ab:n vaatien 468 000 markan (vuoden 2011 rahassa noin 127 000 euron) suuruisia vahingonkorvauksia sillä perusteella, että tupakka oli aiheuttanut hänelle kurkunpään syövän (diagnosoitu vuonna 1986, minkä jälkeen Aho lopetti tupakoinnin) ja sen lisäksi vielä kroonisen keuhkoputkentulehduksen ja keuhkolaajentuman. Aho väitti, ettei ollut aiemmin tiennyt tupakan haittavaikutuksista. Jaalei (keskustelu) 11. toukokuuta 2015 kello 16.57 (EEST)
replies: text: :Tupakkaoikeudenkäynti tuntuisi luontevammalta kuin tupakkaoikeustapaus, ehdottaisin nimeksi siis Pentti Ahon tupakkaoikeudenkäynti. Sivuhuomautuksena, että tuossa Jaalein johdantoehdotuksessa on aivan liian pitkiä virkkeitä, ja sulkeiden käyttöäkin pitäisi ehdottomasti välttää. --Ryhanen (keskustelu) 11. toukokuuta 2015 kello 17.14 (EEST)
replies: text: :: Pentti Ahon tupakkaoikeudenkäynti kuulostaa luontevalta nimeltä ja näkökulmalta. --Wähäwiisas (keskustelu) 12. toukokuuta 2015 kello 14.43 (EEST)
replies: text: :::Pidän artikkelia ehdottomasti säilyttämisen arvoisena, koska kyseessä on ensimmäinen laatuansa oleva oikeustapaus Suomessa. Artikkelin nimen voi toki vaihtaa toiseen muotoon. Jos tämä artikkeli poistetaan, niin kysyn ihmeissäni, että millä ihmeen perusteella Wikissä saa olla omat artikkelit esimerkiksi Sauli Kivirannasta ja Ken Ojalasta? --Laterey (keskustelu) 12. toukokuuta 2015 kello 17.33 (EEST)

text: Ensiksi yhteenvetoartikkeli tupakkayhtiöitä vastaan nostetuista kanteista Suomessa. Siten voi miettiä mikä tämän rooli on. Henkilönä ei vaikuta merkittävältä. Oikeustapauksena on merkittävä ainakin kontekstissaan. Gopase+f (keskustelu) 12. toukokuuta 2015 kello 17.55 (EEST)
Ylen MOT-ohjelma muuten käsitteli tätäkin tapausta muutama viikko sitten. Ohjelman mukaan tämä oli Euroopan ensimmäinen tupakkaoikeudenkäynti. Asianajajana tässä ja tätä seuranneessa tapauksessa toimi Erkki Aurejärvi. Pidän tapausta merkittävänä, mutta kuten edellä on todettu, tulisi artikkeli nimetä toisin. --Viherio (keskustelu) 16. toukokuuta 2015 kello 12.03 (EEST)
Päätän poistokeskustelun tähän: artikkeli säilytetään. Uusi nimi on Pentti Ahon tupakkaoikeudenkäynti. Sisällön muokkaamisen jätän niille, jotka kykenevät muokkaamaan sisällön uutta nimeä vastaavaksi. --Pxos (keskustelu) 17. toukokuuta 2015 kello 16.42 (EEST)
thread_title:  Poistokeskustelu